סטויאן גאנב נולד בפאזארג'יק. סיים תואר ראשון במשפטים באוניברסיטת סופיה ותואר שני באוניברסיטת מוסקבה תוך שהוא מתמחה במשפט חוקתי. בין השנים 1985–1989 הועסק כמרצה למשפט חוקתי באוניברסיטת סופיה. עוד הרצה על יחסים בינלאומיים מטעם קרן קונראד אדנאואר. גאנב נודע כמתנגד בולט לשלטון הקומוניסטי בבולגריה. לאחר סתיו העמים ונפילתו של טודור ז'יבקוב, נמנה עם מקימי מפלגת איחוד הכוחות הדמוקרטיים. בנובמבר 1991, עם הקמת ממשלתו של פיליפ דימיטרוב מונה לסגן ראש הממשלה ושר החוץ. בין השנים 1992–1993 כיהן כנשיא העצרת הכללית של האומות המאוחדות. עם סיום כהונתו המשיך גאנב להתגורר בארצות הברית. ביולי 2001 עם מינויו של סימאון סקסקובורגותסקי לראש ממשלה, מונה גאנב לראש לשכתו וכיהן בתפקיד עד מרץ 2002. בהמשך, שב לארצות הברית וכיהן כמרצה למשפטים באוניברסיטת ניו יורק ובאוניברסיטת בריג'פורט בקונטיקט.
סטויאן גאנב נפטר ב-2013 מדימום מוחי לאחר מחלה ממושכת.
בשאקשהיר קולג'י אס. קיי.
באקן בירס
פריז (כדורסל)
פריז כדורסל (בצרפתית: Paris Basketball) הוא מועדון כדורסל צרפתי מפריז, בירת המדינה, המשחק ב-LNB Pro A (ליגת העל הצרפתית), וביורוקאפ.
היסטוריה.
המועדון התחיל כפרויקט להביא מועדון כדורסל גדול לעיר פריז, בראשותו של דייוויד קאהן, לשעבר מנהל מינסוטה טימברוולבס מה-NBA. ביולי 2018 הוכרז על הקמת המועדון המקצועי. בחשיפה הוכרז שהשאיפות של המועדון הן להעמיד קבוצה ביורוליג, הליגה האירופית הבכירה, עד 2022. האולם הביתי העתידי של הקבוצה מיועד להיות בפורט דה לה שאפל, שנבנה לאולימפיאדת פריז 2024. הקבוצה העפילה מיד עם הקמתה ל-LNB Pro B, הליגה השנייה, כשהמועדון קנה את הרישיון של יר-טולון. המועדון משחק את משחקי הבית שלו בהאל ז'ורז' קרפנטייה עד שתסתיים בניית האולם החדש.
בעונת 2020/21 סיימה פריז במקום השני ב-LNB Pro B ובכך עלתה ל-LNB Pro A בפעם הראשונה בתולדות המועדון.
הקבוצה נבחרה לשחק בעונת 2022/23 של היורוקאפ, המפעל המשני של יורוליג בסקטבול והשני בחשיבותו באירופה.
תארים.
LNB Pro B
FMP בלגרד
מועדון כדורסל FMP (בסרבית: Кошаркашки клуб ФMП) המכונה בדרך כלל KK FMP או FMP Meridian מטעמי חסות, הוא מועדון כדורסל סרבי מבלגרד, המשחק בליגת העל הסרבית, הליגה האדריאטית וליגת האלופות. המועדון נוסד בנובי סאד בשנת 1970 בשם ק.ק. רדניצ'קי (KK Radnički), ולאחר מכן עבר לבלגרד.
המועדון מחשיב את עצמו כיורש של מועדון FMP ז'לזניק בלגרד המקורי, שהתמזג עם הכוכב האדום בלגרד ב-2011.
היסטוריה.
עידן רדניצ'קי (1970–2013).
1970–2009: נובי סאד.
המועדון הוקם בשנת 1970 בשם KK Radnički בנובי סאד. המועדון עלה לליגה הסרבית הראשונה ב-2007 ושיחק בה בשתי העונות האחרונות של המועדון בנובי סאד (2007/08 ו- 2008/09.
2009–2013: בלגרד.
בשנת 2009, רדניצ'קי הועברה לבלגרד ושינתה את שמה ל- KK Radnički Basket כדי להבדיל בינה לבין רדניצ'קי בלגרד. שנתיים לאחר מכן, המועדון שינה את שמו ל-KK Radnički FMP.
FMP (2013-הווה).
בעונת 2016/17, ערכה FMP את הופעת הבכורה שלה בליגה האדריאטית וסיימה במקום התשיעי. הפאוור פורוורד ג'ונה בולדן זכה בתואר הטופ פרוספקט לאחר שהעמיד ממוצעים של 12.9 נקודות ו-7.2 ריבאונדים למשחק בעונתו הראשונה בליגה.
בדצמבר 2020, המועדון הפך לבעל מניות של איגוד הכדורסל האדריאטי, בעקבות העברת מניות ממטאלאץ ולייבו. ב-18 בנובמבר 2021, המועדון שינה את שמו ל-FMP Meridian לעונת 2021/22 מטעמי חסות.
ביוני 2022, FMP הצטרפה לליגת האלופות לעונת 2022/23 ותשתתף במוקדמות.
תארים.
מאז 2013, המועדון רואה את עצמו כיורש של FMP "המקורי" FMP ולכן מחשיב את התארים הבאים, בהם זכתה ז'לזניק FMP בלגרד, ברשימת התארים שלו:
BC פריס
אנטוני סטאר
אנטוני סטאר (נולד ב-25 באוקטובר 1975) הוא שחקן מניו זילנד שנולד בוולינגטון הידוע בעיקר בזכות תפקידו כהומלנדר בסדרה המקורית "The Boys", המבוססת על סדרת הקומיקס באותו שם. בניו זילנד, הוא ידוע בעיקר בתפקידו הכפול בתור התאומים וין וג'טרו ווסט בסרט outrageous fortune ובילי נייוווד ב-without a paddle. הוא היה הדמות הראשית, כלוקאס הוד, בסדרה בעלת ארבע העונות, "בנשי" .
קריירה.
סטאר החל את קריירת המשחק המקצועית שלו בתחילת שנות ה-90 עם חלק קטן "ברחוב שורטלנד" ותפקידי אורח ב- "זינה הנסיכה הלוחמת ו."משנת-2013 עד שנת 2016,אנטוני סטאר כיכב בסדרת הטלוויזיה, "Banshee. זה היה" תפקידו הראשון בטלוויזיה האמריקאית. הוא גילם נוכל שהיה לשעבר אלמוני, שאחרי 15 שנות מאסר, לוקח על עצמו את זהותו של לוקאס הוד, והופך לשריף החדש של העיירה, בנשי. כאשר הוא מנסה לחדש את הקשר עם אהובתו לשעבר, אנסטסיה, שניהם לומדים שהוא "הפך לגרסה רחוקה (אלימה) של האיש שהיה פעם". העונה הרביעית והאחרונה של התוכנית החלה באפריל 2016. כמו כן, בשנת 2016, סטאר גילם את הדמות הראשית גארט אווטרוון בסדרת הפשע/מסתורין אמריקאן גותי של CBS.
בינואר 2018, הוכרז שסטאר לוהק לתפקיד The Homelander ב- "The Boys." העיבוד של אולפני אמזון לספר הקומיקס של גארת' אניס ודריק רוברטסון באותו שם. עונה ראשונה יצאה לאור ביולי 2019 והעונה השנייה יצאה לאור בספטמבר 2020. עונה שלישית יצאה לאור ביוני 2022. בסדרה הוא משחק מול קארל אורבן שגם הוא מניו זילנד. "יש לנו תוכנית אמריקאית עם ניו זילנדי שמגלם פסיכופת גיבור שכולו אמריקאי וניו זילנדי אחר שמשחק אנגלי. זה ערבוב די מוזר", אמר אנטוני סטאר.
חיים אישיים.
ב-4 במרץ 2022, דווח כי אנטוני סטאר נעצר באליקנטה, ספרד לאחר שתקף לכאורה שף צעיר בן 21 בפאב המקומי. הוא נידון ל-12 חודשי מאסר על תנאי ושילם פיצויים בסך 5,530 דולר כדי להימנע מהמאסר שהוא קיבל.
הסכם ברלין (1926)
הסכם ברלין (ידוע גם בשם חוזה הנייטרליות והאי–תוקפנות הגרמני–סובייטי) הוא הסכם שנחתם ב-24 באפריל 1926 שבו גרמניה וברית המועצות הסכימו להישאר נייטרליות במקרה במקרה שאחת מהן תותקף על ידי צד שלישי למשך חמש שנים. ההסכם אשרר את הסכם רפאלו מ-1922.
הצדדים אשררו את ההסכם ב-29 ביוני 1926, והוא נכנס לתוקף מאותו יום. ההסכם נרשם בסדרת הסכמי חבר הלאומים ב-3 באוגוסט 1926. הוא חודש ב-24 ביוני 1931, ואושר ב-5 במאי 1933. הפרוטוקול הנוסף נרשם בחבר הלאומים ב-15 בפברואר 1935.
פרטי ההסכם.
ההסכם כלל את הסעיפים הבאים:
מטעם גרמניה חתם גוסטב שטרזמן, ומצד ברית המועצות חתם ניקולאי קרסטינסקי.
התגובות להסכם.
בגרמניה הושווה ההסכם לברית ביטוח המשנה שחתם אוטו פון ביסמרק מול האימפריה הרוסית ב-1887. ההצבעה בעד אישור ההסכם ברייכסטאג התקבלה פה אחד, לראשונה בתולדות רפובליקת ויימאר.
אחרית דבר.
ביוני 1926 בנקים גרמניים העניקו לברית המועצות אשראי בסך 300 מיליון מארק. הריבית עמדה על 9.4% לשנה. באוקטובר 1926 הזמינה ממשלת ברית המועצות קבוצה של צירי רייכסטאג למוסקבה. גאורגי צ'יצ'רין, שר החוץ הסובייטי, ביקר בברלין בדצמבר 1926 וציין את שיפור היחסים בין המדינות לעומת 1925.
לאחר 1926 החלה דעיכה איטית בטיב היחסים, כששיאה היה בעליית אדולף היטלר והמפלגה הנאצית לשלטון בגרמניה ב-1933.
Get Outta My Way
Get Outta My Way (בעברית: זוז מהדרך שלי) הוא סינגל שהוקלט על ידי הזמרת-יוצרת האוסטרלית קיילי מינוג, מתוך אלבום האולפן האחד עשר שלה, "Aphrodite" (2010). הוא יצא לאור ב-27 בספטמבר 2010, על ידי חברת התקליטים פרלופון, כסינגל השני מתוך האלבום.
השיר הגיע למקום הראשון במצעד שירי הדאנס קלאב.
רקע וכתיבה.
השיר נכתב על ידי מיץ' הנסן, לוקאס סקון, דיימון שארפ, פיטר ולוויק ודניאל דוידסן והופק על ידי קאטפאזר, פיטר ולוויק, דניאל דוידסן, דיימון שארפ, לוקאס סקון וסטיוארט פרייס. ביולי 2010, מינוג הוציאה את "Aphrodite". לאחר הצלחתו הבינלאומית, הוחלט להמשיך לקדם אותו באמצעות הוצאת "Get Outta My Way" כסינגל.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-40 מיליון השמעות.
וידאו קליפ.
הווידאו קליפ של "Get Outta My Way" צולם באולפני Pinewood בלונדון ב-18 באוגוסט 2010, בוים על ידי צוות הבימוי הבריטי אלכסנדליאן. הוא הוקרן בבכורה בערוץ היוטיוב הרשמי של מינוג ב-3 בספטמבר 2010. הקליפ מתחיל עם מינוג ורקדניה נעים באיטיות על רחבת ריקודים לצלילי השיר.
נכון ליוני 2022 עומד מונה הצפיות של הקליפ על למעלה מ-27 מיליון צפיות.
דוד בן גיגי
רבי דוד בן גיגי Rabbi David Benguigui נולד בדבדו, עיר הכהנים שבמרוקו, למשפחה מיוחסת, שמוצאה מספרד ולה שושלת רבנים ודיינים, זה מאות שנים עוד מלפני גירוש ספרד.
בצעירותו למד והוסמך לרבנות ולדיינות בישיבה בעיר שפשאוון ולאחר מכן עבר לעיר וזאן (בערבית: وزان, בצרפתית: Ouazzane) שם שימש כדיין.
לאחר מספר שנים עברו הרב והרבנית רחל בן גיגי למשפחת אלגרבלי עם ששת ילדיהם: סולטנה, חסיבה, מזל טוב, הלנה (עלו) ואברהם לעיר אל-קסר אל-כביר שבמרוקו הספרדית שם שימש הרב כדיין וכרב הקהילה.
בנו, רבי אברהם בן גיגי נרצח במרוקו על ידי מקומיים במסע מסחר.
בשנת 1933, כרב הקהילה היהודית קיבל את פניו של ראש ממשלת ספרד בביקורו בעיר.
נפטר בשנת 1940 ונקבר בבית העלמין בעיר אל-קסר אל-כביר שבמרוקו.
לפני מותו ביקש כי יקברו אותו בקבר פשוט, בעל מצבה פשוטה בלבד ולא יבנו עבורו ציון מפואר כפי שנהוג היה לקבור צדיקים ורבנים במרוקו.
על מצבתו נרשם: "פה נטמן החכם השלם והותיק כמה"ר (כבוד מעלת הרב) דוד בן גיגי זלה"ה בר כמה"ר יעקב ז"ל לשנת בש"מ ביום ב' בשבת ו' לחדש טבת שנת אתה סתר לי לפ"ק תנצב"ה"
פאונד בריטי